b'\n_START_ARTICLE_\nP\xc3\xa4ivi\xc3\xb6 Pyysalo\n_START_PARAGRAPH_\nP\xc3\xa4ivi\xc3\xb6 Pyysalo (s. 1. kes\xc3\xa4kuuta 1946 Lappeenranta) on suomalainen televisio-ohjaaja ja tuottaja. H\xc3\xa4n on toiminut MTV3:n viihde- ja ohjelmap\xc3\xa4\xc3\xa4llikk\xc3\xb6n\xc3\xa4 1984\xe2\x80\x932001. H\xc3\xa4nest\xc3\xa4 on k\xc3\xa4ytetty kuvaavaa ilmaisua "tv-viihteen yleismies". H\xc3\xa4n on ohjannut muun muassa televisiosarjat Parempi my\xc3\xb6h\xc3\xa4\xc3\xa4n... (1979\xe2\x80\x931980), Vesku rempallaan (1992), Koomikon kuva (2002), Speden parhaat (2003) ja Pirjo, Pirjo ja Mato (2005). Lis\xc3\xa4ksi h\xc3\xa4n oli mukana Tenavat\xc3\xa4hti-laulukilpailun tuotannossa. Ohjaamisen ja tuottamisen lis\xc3\xa4ksi h\xc3\xa4n juonsi my\xc3\xb6s MTV3-kanavalla vuosina 1997\xe2\x80\x931999 esitetty\xc3\xa4 Onnenruudut visailuohjelmaa.'